《风流子•代闻元亮悼亡，用秦少游韵 其二》
清代·沈谦

风流难再得，寻聚窟、何处问仙洲。想别后寄情，曾经剪发，病中永诀，不肯回头。

岂知道、黄泉声寂寂，碧落恨悠悠。桂殿初奔，敲残兔臼，桃源再访，赚杀渔舟。

繁华消磨尽，三年真薄倖，一觉扬州。最苦难求毒石，未得神楼。

似乱攀荷藕，千丝不断，对烧蜡烛，两泪难休。反羡伊家解脱，免却閒愁。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。